open-index/open-wikipedia-markdown huggingface dataset:
שלמה בראון

הרב **שלמה בראון** ד"ר (בהונגרית: **Braun Salamon**; פוהו, 4 בדצמבר 1869 – ?, לאחר 1938) היה רב, מורה, סופר, סגן המפקח הראשי על מוסדות החינוך היהודי בבודפשט מטעם הקהילה היהודית של פשט. תרומתו בחינוך הדור הצעיר לערכי ומסורת היהדות הייתה משמעותית בכל מהלך חייו.

## ביוגרפיה
שלמה בראון הוא בנם של יעקב בראון ושל קרולין דויטשלנדר. בין השנים 1884-1894 היה תלמיד בבית המדרש לרבנים בבודפשט, שבמהלכם היה תלמיד גם בבית המדרש הגבוה למדעי היהדות בברלין במשך שנה (Hochschule für die Wissenschaft des Judentums). ב-1893 קיבל דוקטורט במדעי הרוח באוניברסיטת בודפשט (כיום שמה אוניברסיטת אטווש לוראנד), ולאחר מכן הסמכה להוראת הונגרית וגרמנית. סמיכה לרבנות קיבל ב-1895. משנת 1897 היה מורה בבית הספר חטיבת ביניים לבנים של הקהילה היהודית של פשט ומשנת 1925 סגן המפקח הראשי על כל מוסדות הלימוד היהודיים של הקהילה. הוא פרש לגמלאות ב-1938.

## משפחתו
אשתו הייתה רוז'ה קליין (1874–?), בתם של מיהאי קליין ורוזה גולדשטיין. הם נישאו ב-31 באוקטובר 1897 בבודפשט.

ילדיהם:
* ארז'בט בראון (1898–?). בעלה, דיולה פרוינד, היה מרצה באוניברסיטה.
* ג'רג' ברנבאש בראון (1900–1910)
* קטלין בראון (1903–?). בעלה, ארפאד סלפאל, היה עיתונאי, משורר וצלם.

## כתביו ויצירותיו

* חייו ופועלו של נחום הנביא (בודפשט, 1893).
* כמה מילים על לימודי הדת (בודפשט, 1901).
* ספר שירי בית הכנסת עבור נוער Braun Salamon:) Zsinagógiai énekeskönyv) 1935
* JUDAIKA A Peszach ünnepi elbeszélés 1938 Dr. Braun Salamon szerk. KÉP + RAJZ + KOTTA TARTALOM HÉBER (ההגדה של פסח בעברית ובהונגרית עם תמונות, איורים, תווים לשירים. ערך הרב שלמה בראון. 1938)
* חמשה חומשי תורה (בעברית ובהונגרית) בעריכת הרב שלמה בראון בהוצאת זינגר וולפנר מטעם איגוד המורים היהודים הארצי. 1912

* מאמריו הרבים פורסמו בעלון החינוך היהודי.

## לקריאה נוספת

* לקסיקון יהודי הונגרי. 1929. עורך פטר אויווארי. גישה מקוונת
* תמונתו תחת השם רבני בודפשט באתר "מרכז המחקר של קונפליקטים חברתיים".
* ספרו של שלמה בראון "כמה מלים על לימודי הדת" באתר ארקנום (Arcanum (Braun Salamon, dr. Néhány szó a vallásoktatásról. Bpest, 1901
## הערות שוליים

קטגוריה:רבנים הונגרים
קטגוריה:רבנים נאולוגים
קטגוריה:בוגרי אוניברסיטת אטווש לוראנד בודפשט
קטגוריה:בוגרי בית המדרש לרבנים בבודפשט
קטגוריה:הונגרים שנולדו ב-1869
קטגוריה:נפטרים במאה ה-20
קיאן רונאן

**קיאן רונאן** (באנגלית: **Kian Ronan**; נולד ב-9 במרץ 2001) הוא כדורגלן גיברלטרי-אנגלי המשחק בעמדת המגן בלינקולן רד אימפס ובנבחרת גיברלטר.

## קריירה
בנעוריו שיחק רונאן במועדון איפסוויץ' טאון. ב-14 בנובמבר 2018, רונאן הצטרף בהשאלה לקבוצת מילדנהול טאון מהליגות החובבניות באנגליה.

בשנת 2019, רונאן הצטרף לקבוצת מנצ'סטר 62 מליגת העל הגיברלטרית.

ב-24 באוגוסט 2019, רשם רונאן את הופעת הבכורה שלו במועדון, בהפסד 0–3 לסנט ג’וזף במסגרת הליגה.

ב-7 בדצמבר 2019, כבש רונאן את שערו הראשון במועדון נגד אירופה פוינט במסגרת הליגה, המשחק הסתיים בניצחון 1–3 לטובת מנצ'סטר 62.

ב-8 ביולי 2020, הוא חתם במועדון הפאר הגיברלטרי לינקולן רד אימפס.

ב-17 באפריל 2021, כבש רונאן את שער הבכורה שלו במועדון נגד מונס קאלפה במסגרת הליגה.

ב-6 ביולי 2021, רשם רונאן את הופעת הבכורה שלו במוקדמות ליגת האלופות נגד פולה אש מלוקסמבורג.

ב-16 בספטמבר 2021, רשם רונאן את הופעת הבכורה שלו בשלב הבתים של הליגה האזורית בהפסד 0–2 לפאוק סלוניקי היוונית.

## נבחרת לאומית
רונאן ייצג את גיברלטר בנבחרות הנוער.

ב-5 בספטמבר 2020, ערך רונאן את הופעת הבכורה הבינלאומית שלו בנבחרת גיברלטר במסגרת ליגת האומות של אופ"א נגד נבחרת סן מרינו.

## תארים

; לינקולן רד אימפס
* אליפות גיברלטר (**2**): 2020/21, 2021/22
* הגביע של גיברלטר (**2**): 2020/21

## קישורים חיצוניים

## הערות שוליים

קטגוריה:כדורגלנים גיברלטרים
קטגוריה:מגני כדורגל גיברלטרים
קטגוריה:קשרי כדורגל גיברלטרים
קטגוריה:כדורגלני לינקולן רד אימפס
קטגוריה:כדורגלני איפסוויץ' טאון
קטגוריה:ילידי 2001
אלן וירז'יניוס

**אלן וירז'יניוס** (באנגלית: **Alan Virginius;** נולד ב־3 בינואר 2003) הוא כדורגלן צרפתי המשחק בעמדת החלוץ ביאנג בויז ברן.

## קריירה
ב-6 ביולי 2020 חתם וירז'יניוס על החוזה המקצועי הראשון שלו עם המועדון הצרפתי סושו מליגת המשנה של צרפת.; ואף ערך את הופעת הבכורה המקצועית שלו במדי המועדון בתיקו 2–2 נגד רודז ב-19 בספטמבר 2020. ב-7 בנובמבר 2020, רשם וירז'יניוס את הבישול הראשון שלו בקריירה נגד שאמו ניור מליגת המשנה בצרפת;המשחק הסתיים בהפסד 3–4. ב-5 בדצמבר 2020, וירז'יניוס הבקיע את שער הבכורה שלו בקריירה נגד נאנסי.

ב-17 במאי 2022 העפיל וירז'יניוס עם סושו לגמר פלייאוף העלייה לליגת העל הצרפתית, לאחר שקבוצתו הדיחה בחצי הגמר את פריז. ב-20 במאי 2022, סושו הפסידה בדו-קרב פנדלים לאוסר, מה שמנעה את העפלתה של סושו לליגה הבכירה.

ב-17 באוגוסט 2022 חתם בליל על חוזה לחמש שנים. 4 ימים מאוחר יותר הוא נכנס כמחליף במשחק נגד פריז סן-ז'רמן בהופעה הראשונה שלו בליגה הבכירה בצרפת.

### קריירת נבחרות
וירז'יניוס שיחק בכל נבחרות הנוער של צרפת החל מהנבחרת עד גיל 16.

באוגוסט 2021 הוזמן לראשונה לסגל הנבחרת עד גיל 19. בובמבר 2021 הוא משחק ומבקיע שער בכל משחק נגד אלבניה ומקדונית הצפונית במסגרת מוקדמות אליפות אילופה עד גיל 19. באליפות עצמה הוא מבקיע שלושה שערים לנבחרתו שמסיימת במקום ה־3,4 ובכך היא מעפילה לגביע העולם בכדורגל עד גיל 20 - 2023. הוא שותף גם בגבי העולם, וא הבקיע שלושה שערים לנבחרתו שהודחה בשלב הבתים.

## קישורים חיצוניים

## הערות שוליים

קטגוריה:כדורגלנים צרפתים
קטגוריה:חלוצי כדורגל צרפתים
קטגוריה:כדורגלני סושו
קטגוריה:כדורגלני ליל
קטגוריה:צרפתים שנולדו ב-2003
קטגוריה:כדורגלני קלרמון פוט
קטגוריה:כדורגלני יאנג בויז ברן
סתיו למקין

**סתיו למקין** (נולד ב-2 באפריל 2003) הוא כדורגלן ישראלי המשחק בעמדת הבלם בטוונטה מליגת העל ההולנדית ובנבחרת ישראל.

## קריירת מועדונים
החל לשחק כדורגל במחלקת הנוער של מכבי תל אביב. בשנת 2018 עבר למחלקת הנוער של הפועל תל אביב.

ב-2 באפריל 2022 ערך את הופעת הבכורה שלו בקבוצה הבוגרת של הפועל תל אביב, בניצחון 1–0 על בני סכנין במסגרת ליגת העל לעונת 2021/2022.

ב-31 ביולי 2023 חתם למקין ל-5 שנים בשחטאר דונצק המשחקת בליגת העל האוקראינית. במהלך העונה שותף רק בארבעה משחקים ובמרבית העונה לא נכלל בסגל הקבוצה.

ב-4 בספטמבר 2024 הושאל לעונה אחת למכבי תל אביב המשחקת בליגת העל.

ב-27 ביוני 2025 חתם ל-4 שנים בטוונטה מליגת העל ההולנדית.

## קריירת נבחרות
למקין רשם דקות משחק כמעט בכל נבחרות הנערים והנוער של ישראל (למעט בנבחרת נוער ב' עד גיל 18 בה לא שיחק).

בשנים 2021–2022 נכלל למקין בסגל נבחרת ישראל עד גיל 19, והיה שותף להעפלתה של נבחרת הנוער לטורניר הסופי של אליפות אירופה בשנת 2022 בפעם השנייה בתולדותיה. הוא נכלל בסגל הנבחרת לטורניר הסופי, בו שיחק בכל משחקי הנבחרת, כולל בהפסד 1–3 לאנגליה בגמר יורו הנוער. הוא נבחר על ידי אופ"א ל-11 המצטיינים של האליפות (ביחד עם עמיתיו לנבחרת הישראלית, אוסקר גלוך ואיליי מדמון).

למקין לקח חלק משמעותי גם בנבחרת ישראל עד גיל 20 למונדיאליטו שנערך לבסוף בארגנטינה ב-2023, ועמה זכה במקום השלישי, כשבמשחקה על מדליית הארד, הנבחרת הישראלית גברה 1–3 על דרום קוריאה.

למקין כיום הוא חלק מסגל הנבחרת הצעירה עד גיל 21, כשאת משחק הבכורה שלו עמה עשה ב-2 ביוני 2022. הוא אף סייע לה בהעפלתה ההיסטורית לחצי גמר יורו הצעירות ב-2023, בו הנבחרת אמנם נחלה הפסד 0–3 לאנגליה, אך מצד שני, בזכות הישגיה בטורניר זה זכתה בכרטיס השתתפות (כנבחרת האולימפית עד גיל 23) באולימפיאדת פריז 2024.

ב-9 בספטמבר 2023 ערך את הופעת הבכורה שלו בנבחרת ישראל הבוגרת, כששולב כמחליף במחצית השנייה במשחק החוץ שהסתיים בתיקו 1–1 מול רומניה, במסגרת מוקדמות יורו 2024. ב-12 בספטמבר פתח לראשונה בהרכב במשחק מול בלארוס, שהסתיים בניצחון 0–1.

נכלל בסגל הנבחרת האולימפית של ישראל לטורניר הכדורגל באולימפיאדת פריז (2024).

## חיים אישיים
למקין גדל בתל אביב-יפו, לשחר למקין, עורך דין במקצועו המסייע ללמקין בניהול הקריירה, ויאנה למקין, מעצבת ומתנדבת-חברתית ממוצא אוקראיני-סובייטי, שמאז הפלישה הרוסית לאוקראינה השתתפה במשלחת שסיפקה מוצרי יסוד לתושבי המדינה המותקפת, כשבנוסף היא גם עוזרת במד"א ובעמותה לילדים חולי סרטן. סבתא רבתא שלו עדיין מתגוררת באוקראינה, וכך גם דודיה של אמו ובת דודתה וילדיה

למקין הוא גם בעל דרכון ספרדי.

אחיו הוא כדורגלן הפועל תל אביב עמית למקין.

## תארים

; מכבי תל אביב

* אליפות (1): 2024/2025

## קישורים חיצוניים

## הערות שוליים

קטגוריה:כדורגלנים ישראלים
קטגוריה:בלמי כדורגל ישראלים
קטגוריה:תל אביב-יפו: כדורגלנים
קטגוריה:כדורגלני הפועל תל אביב
קטגוריה:כדורגלני שחטאר דונצק
קטגוריה:כדורגלני מכבי תל אביב
קטגוריה:כדורגלני נבחרת ישראל
קטגוריה:כדורגלנים ישראלים באולימפיאדת פריז (2024)
קטגוריה:כדורגלנים ישראלים באוקראינה
קטגוריה:כדורגלני טוונטה
קטגוריה:כדורגלנים ישראלים בהולנד
קטגוריה:ישראלים שנולדו ב-2003
גביע הליגה הצרפתית בכדורסל

**גביע המוליכות של ה-LNB Pro A** (בצרפתית: **LNB Pro A Leaders Cup**), או **גביע הליגה הצרפתית בכדורסל**, הוא גביע ליגת העל הצרפתית. הוא נוצר במתכונתו הנוכחית בשנת 2003 (לאחר שנוסד במקור בשנת 1988). הוא מאורגן על ידי ליגת הכדורסל הלאומית של צרפת (LNB), אשר מארגנת גם את שתי הליגות הבכירות של הכדורסל הצרפתי המקצועני (פרו A ופרו B).

בהשראת גביע המלך הספרדי נעשה שימוש בפורמט ה-Final Eight, כלומר רבע גמר בשיטת גביע (כמו בגביע המדינה הישראלי). בתום המחצית הראשונה של העונה הסדירה מעפילות לטורניר שמונה הקבוצות המובילות (או שבע הקבוצות המובילות והקבוצה המארחת של הטורניר) בליגת העל הצרפתית, והן מתחרות בפלייאוף הנערך במקום אחד במשך ארבעה ימים. בעבר הזוכה בתחרות זכתה למקום מובטח ביורוצ'לנג'.

## היסטוריה
### טורניר האסים (1988–1993)
*טורניר האסים* (**Tournoi des As**) היה הגרסה הראשונה של גביע המוליכות, שנערך בין 1988 ל-1993. בסיום העונה העפילו ארבע הקבוצות הראשונות בליגת העל. הקבוצה שסיימה ראשונה בסוף העונה הסדירה התמודדה מול הרביעית והקבוצה במקום השני שיחקה מול הקבוצה במקום השלישי. שתי הקבוצות המפסידות בחצי הגמר התמודדו זו מול זו במשחק על המקום השלישי, בעוד שתי הזוכות בחצי הגמר התחרו על הגביע.

### שבוע האסים (2003–2012)
לאחר שלא שוחק במשך עשר שנים חזר המפעל ב-2003 כשבוע האסים (Semaine des As), והוא נוצר בעיקר בהשראת הפורמט הספרדי של גביע המלך. המהדורה הראשונה של הטורניר שוחקה בפו. התחרות נערכה באופן מסורתי בפברואר. בטורניר שיחקו שמונה הקבוצות הראשונות בליגה הצרפתית, במחצית העונה הסדירה. הוא נערך במתכונת פלייאוף על פני תקופה של ארבעה ימים. בתחרות זכתה בכל שנה קבוצה אחרת עד 2009, אז זכתה לה-מאן סארת בתוארה השני לאחר שזכתה במהדורת 2006.

### גביע המוליכות (2013–הווה)
גביע המוליכות הוא השם הנוכחי של הטורניר. במהדורה הראשונה של הטורניר ניצחה גראבלין דנקירק את שטרסבורג בתוצאה 77–69.

## תוצאות

## ראו גם
* אליפות צרפת בכדורסל
* הגביע הצרפתי בכדורסל
* הסופר קאפ הצרפתי בכדורסל
## קישורים חיצוניים
* 

קטגוריה:תחרויות כדורסל בצרפת
Fair (שיר של נורמני)

"**Fair**" (בעברית: "**הוגן**") הוא סינגל שהוקלט על ידי הזמרת האמריקאית נורמני. הוא יצא לאור ב-18 במרץ 2022, על ידי חברת התקליטים RCA רקורדס, כסינגל מתוך אלבום הבכורה העתידי שלה.

## רקע וכתיבה
השיר נכתב על ידי נורמני, אבי קין ופלישה פורי והופק על ידי הארב. בדצמבר 2021 הופיעה נורמני ב"מופע של אלן דג'נרס", שם הודיעה כי העבודה על אלבום הבכורה שלה כמעט הסתיימה. השיר עצמו נחשף לראשונה על ידיה ב-31 בדצמבר 2021. במהלך שידור חי בעמוד האינסטגרם שלה שאלה את המעריצים שלה איך הם חושבים ש-"Fair" נשמע. ב-23 בפברואר 2022 הועלה קטע קצר מתוך הווידאו קליפ של השיר בעמוד הטיקטוק של נורמני. טיזר נוסף בן 10 שניות פורסם ב-1 במרץ, שם הראה את הזמרת לבושה בביקיני שחור על סט הצילומים שלל הקליפ. יציאת הסינגל הוכרזה באופן רשמי באותו היום.

בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-12.7 מיליון השמעות.

## מיקומי שיא

## קישורים חיצוניים

## הערות שוליים

קטגוריה:שירי נורמני
קטגוריה:שירים באנגלית
קטגוריה:שירים שנכתבו על ידי נורמני
קטגוריה:סינגלים בהוצאת RCA רקורדס
אלי דוהה

**אלי דוהה** (; נולדה ב-14 בפברואר 1992) היא זמרת-יוצרת אמריקאית. נולדה במוביל שבאלבמה, וגדלה בעיירות קטנות לאורך חוף המפרץ של ארצות הברית.

## ביוגרפיה
לאחר שאביה נתן לה את הגיטרה הראשונה שלה בגיל 14 החלה דוהה את קריירת המוזיקה שלה בגיל 15, כזמרת בבתי קפה. היא הופיעה בתשלום גם בברים, במסעדות ובמסיבות פרטיות, והחלה להיחשף לכותבי שירים בנאשוויל, בלוס אנג'לס ובאוסטין. בשנת 2012 הופיעה בשלב הראשון של העונה השנייה של "The Voice". אולם היא לא עברה לשלב הבא והודחה. בתחילת הקריירה שלה היא השתמשה בשם במה, . הסינגל "Millenium", שהופק על ידי טארו, יצא לאור באוקטובר 2016 וצבר למעלה משני מיליון צפיות ביוטיוב ו-1.4 השמעות בשירות הסטרימינג ספוטיפיי.

בעקבות כתבה אודותיה שפורסמה בעיתון ה"בילבורד" בדצמבר 2016 צבר הסינגל השני שלה, "Immortal", כ-4.5 מיליון השמעות בספוטיפיי וכמיליון צפיות ביוטיוב. גרסת הרמיקס לשיר, שהוכנה על ידי הדי. ג'יים סנייקהיפס, צברה כ-770 אלף השמעות בספוטיפיי.

ב-10 באוגוסט 2018 יצא המיני-אלבום הראשון שלה, *Dragon Mentality*. את האלבום הוציאה לאור חברת התקליטים RCA רקורדס, ונכללו בו מספר סינגלים, דוגמת "Happy Now", שהופק על ידי זד ו-"Way Down Low".

בשנת 2020 יצא לאור הסינגל "Middle of the Night". הוא זכה להצלחה גבוהה מאוד בטיקטוק, לאחר שהאודיו שלו החל להישמע בסרטונים רבים בפלטפורמה.

## דיסקוגרפיה
### אלבומי אולפן
* 2023: *[[Phoenix (אלבום של אלי דוהה)|Phoenix]]*

### מיני-אלבומים
* 2018: *[[Dragon Mentality]]*

## קישורים חיצוניים

* 

## הערות שוליים

קטגוריה:זמרות-יוצרות אמריקאיות
קטגוריה:אמריקאיות שנולדו ב-1992
Wings (שיר של דלתא גודרם)

**Wings** (בעברית: **כנפיים**) הוא שיר שהוקלט על ידי הזמרת-יוצרת האוסטרלית דלתא גודרם. הוא יצא לאור כסינגל המוביל מתוך אלבום האולפן החמישי שלה, *[[Wings of the Wild]]* (2016). הוא נכתב על ידי גודרם ביחד עם אנתוני אגיזי ודייוויד מוסומצ'י, הידועים כ-DNA סונגס. חברת התקליטים סוני מיוזיק אוסטרליה הפיצה אותו על גבי תקליטור ובפורמטים דיגיטליים ב-24 ביולי 2015. "Wings" הוא שיר פופ, בו נעשה שימוש בתופים דומיננטיים, כלי מקלדת, פסנתר, ריף גיטרה וכלי מיתר. מבחינה לירית, "Wings" מתמקד בהעצמה עצמית, ובמסגרתו גודרם משתמשת ב"מטפורה המורחבת של מעוף כדי לחקור רגשות של טהרה ואת היכולת של האדם להתגבר על מצוקה".

בהשראת האזנה לקלווין האריס וחיים, אלה הנדרסון ולונדון גראמר ולאחר מחסום כתיבה, השיר זכה לביקורות חיוביות מטעם מבקרי המוזיקה, ששיבחו את האווירה המעצימה שלו ואת פזמונו והפקתו. "Wings" הופיע לראשונה במקום השמיני במצעד הסינגלים האוסטרלי של ה-ARIA ובהמשך, הגיע למקום הראשון במצעד; הוא הפך לשירה התשיעי של גודרם שעשה זאת ולראשון שלה מזה שמונה שנים שהצליח לעשות זאת. הווידאו קליפ שלו הוקרן בבכורה עולמית ב-6 באוגוסט 2015, והוא כולל אותה כשהיא מנגנת בפסנתרים ומבצעת תנועות ריקוד שונות.

## רקע והוצאה
ב-17 ביוני 2013, גודרם הוציאה את השיר "Heart Hypnotic"; שיתוף פעולה עם המפיק המוזיקלי האמריקאי והסולן של ואן ריפאבליק, ראיין טדר. השיר היה צריך לצאת כסינגל המוביל מתוך אלבום האולפן החמישי שלה. הוא הפך ללהיט נוסף של גודרם שנכנס לעשירייה הפותחת במצעד הסינגלים האוסטרלי. עם זאת, הוא נגנז ולא נכלל באלבום המיוחל. מאוחר יותר, גודרם הוציאה בספטמבר 2014 גרסה מחודשת לשיר "Love Thy Will Be Done", במטרה לעזור בקידום סיבוב ההופעות שקיימה באוסטרליה באותה העת.

בשנת 2015, היא הוציאה סינגל נוסף בשם "Only Human" במסגרת חגיגות 30 שנה ל"שכנים שכנים", והוא הצליח להגיע ל-50 העליונים במצעד הסינגלים האוסטרלי של ה-ARIA. לאחר מכן, גודרם נכנסה לאולפן ההקלטות וביצעה את שיריה של להקת DNA סונגס (יחד, הם כתבו את "Wings"). באותה העת, גודרם לקחה חלק בסיבוב ההופעות של ריקי מרטין שאירע באוסטרליה. לבסוף, הזמרת הכריזה ש-"Wings" יתפקד כסינגל המוביל מתוך אלבום האולפן החמישי שלה שיצא לבסוף בהוצאת סוני מיוזיק אוסטרליה.

## וידאו קליפ
את הווידאו קליפ הנלווה לשיר ביים אנתוני רוז. הוא הוקרן בבכורה עולמית ב-6 באוגוסט 2015 בעמוד הפייסבוק של *The Voice Australia*, בעודו פורסם ביוטיוב יום לאחר מכן. הקליפ היה מועמד לפרס ה-ARIA בקטגוריית "הסרטון הטוב ביותר", במהלך טקס פרסי ARIA ה-29, אך לא זכה בפרס. נכון ל-23 במרץ 2020, צבר הקליפ למעלה מ-6 מיליון צפיות בסך הכול.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי דלתא גודרם
קטגוריה:שירים באנגלית
קטגוריה:סינגלים שהגיעו למקום הראשון במצעד הסינגלים האוסטרלי
קטגוריה:סינגלים בהוצאת סוני מיוזיק אוסטרליה
הרי אנאמיט

**הרי אנאמיט** (בצרפתית: **Chaîne annamitique**; בלאית: **ພູ ຫລວງ Phou Luang**; בווייאטנאמית: **Dãy (núi) Trường Sơn**) הם רכס הרים מרכזי הנמצא בהודו-סין. רכס ההרים משתרע לאורך כ-1,100 קילומטר, דרך לאוס, וייטנאם וחלק קטן מקמבודיה. רכס ההרים מורכב, בין השאר, מיערות לחים.

## קישורים חיצוניים

* 

## הערות שוליים

קטגוריה:אסיה: רכסי הרים
האלבומים הנמכרים ביותר בכל הזמנים בארגנטינה

[ממוזער|279x279 פיקסלים|''[Tini Tini Tini* של [[טיני]] נחשב לאלבום הנמכר ביותר בכל הזמנים בארגנטינה.]]
להלן *'רשימה האלבומים הנמכרים ביותר בכל הזמנים בארגנטינה*' המבוססת על נתונים שנדלו מ[[איגוד תעשיית ההקלטות הארגנטינאי]] (CAPIF). האלבומים מדורגים לפי גובה המכירות (מהגבוה לנמוך ביותר), ומסדורים לפי תאריך היציאה (המוקדם עד האחרון). רשימה זו מכילה כל סוג של אלבום, כולל [[אלבום מוזיקה|אולפן]], [[אלבום להיטים|להיטים]], [[אלבום אוסף|אוסף]], אמנים שונים, [[פסקול]], [[תקליטור]]י [[DVD]] ו[[אלבום רמיקס|רמיקס]].

בשנת 2020 יצא האלבום *Tini Tini Tini'' של טיני, שהפך לאלבום הנמכר ביותר בכל הזמנים בארגנטינה.

## רמות הסמכה היסטוריות
### אלבומים

#### DVD

## יהלום 2×

## יהלום

## פלטינה 10–16×

## פלטינה 8×

## פלטינה 7×

## פלטינה 6×

## פלטינה 5×

## וידאו ו-DVD

## הערות שוליים

ארגנטינה
Middle of the Night (שיר של אלי דוהה)

"**Middle of the Night**" (בעברית: "**אמצע הלילה**") הוא סינגל שהוקלט על ידי הזמרת-יוצרת האמריקאית אלי דוהה. הוא יצא לאור ב-10 בינואר 2020, על ידי חברות התקליטים Not Fit for Society ו-RCA, כסינגל שלא מתוך אלבום אולפן. הוא נכתב על ידי דוהה, סמואל אליוט רומן ואנדרו ולס, שגם הפיק אותו. הוא מבוסס על יצירתו המוזיקלית של איסק אלבניס "Asturias (Leyenda)". על-אף שלא נכנס לאף מצעד פזמונים בשנה הראשונה לצאתו, הוא זכה להצלחה בפלטפורמת הטיקטוק בין סוף 2021 לתחילת 2022.

בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-415 מיליון השמעות.

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירים באנגלית
קטגוריה:שירים על לילות
קטגוריה:סינגלים שהגיעו למקום הראשון ביוון
קטגוריה:שירי פלטינה בארצות הברית
קטגוריה:סינגלים בהוצאת RCA רקורדס
מוחמד אוול עיסא

**מוחמד אוול עיסא** (באנגלית: **Mohammed-Awal Issah**; נולד ב-4 באפריל 1986) הוא כדורגלן עבר גאנאי ששיחק בתפקיד קשר הגנתי.

## קריירה
מוחמד אוול עיסא נולד באקרה, והחל להתאמן במועדון ריאל ספורטיב בעיר. בשנת 2007 הוא עבר לקבוצת בוגרים. תוך זמן קצר הוא עבר לקבוצה "אמזולה" מדרום אפריקה. לאחר שנתיים, בשנת 2009 הוא עבר לסרביה והתחיל לשחק בהכוכב האדום בלגרד. הוא שיחק בסרביה במשך שנתיים וזכה עם המועדון בגביע ופעמיים במקום השני בליגה.

בשנת 2011 הוא עבר לרוסנבורג באלקלוב. במהלך עונת 2012 הוא נדחק מההרכב הפותח על ידי אולה סלנס הצעיר. בינואר 2013 הוא עבר בהשאלה ליוון עם חוזה לשנה וחצי בקבוצת וריה.

לאחר חצי שנה התברר שעיסא לא מתאים ובאוגוסט 2013 הוא חזר ל"אמזולו" מדרום אפריקה בה שיחק בתחילת הקריירה. בפברואר 2014 המועדון דיווח לאיגוד הכדורגל שעיסא לא מתייצב למשחקים ולא ידוע איפה הוא נמצא. לאחר חודשיים הוא קיבל קנס ואיסור לשחק במשך 4 חודשים.

בשנת 2007 מוחמד אוול עיסא שיחק מספר פעמים במשחקי נבחרת גאנה לכדורגל הצעירה.

## קישורים חיצוניים

## הערות שוליים

קטגוריה:כדורגלנים גנאים
קטגוריה:קשרי כדורגל גנאים
קטגוריה:אקרה: כדורגלנים
קטגוריה:כדורגלני הכוכב האדום בלגרד
קטגוריה:כדורגלני רוזנבורג
קטגוריה:כדורגלני וריה
קטגוריה:גנאים שנולדו ב-1986
בהיגה אל-מהדי

**בהיגה אל-מהדי** (בערבית: **بهيجة المهدي**; נולדה ב-8 באוגוסט 1911 אלכסנדריה, מצרים – 1979; שמה האמיתי: **הנרייט כהן**, בערבית: **هنريت كوهين**) הייתה שחקנית יהודייה-מצרייה שהתפרסמה בשנות ה-30 של המאה ה-20. ידועה גם בשל היותה חלק מהצמד הקומי שגילמה יחד עם עלי אל-קסאר.

## ביוגרפיה
נולדה למשפחה חרדית באלכסנדריה שראו באומנות חטא. אביה היה מעשירי מצרים ובהיותה בת שש עשרה החליטה משפחתה לעבור מאלכסנדריה להתגורר ברובע היהודי בשכונת גמליה בקהיר, שם החל אביה לסחור בזהב והפך למנהיג הקהילה ומשפחתה הפכה לאחת המשפחות היהודיות החשובות במצרים. בניגוד לרקע ממנו באה, הנרייט אהבה מילדותה קולנוע ותיאטרון וניסתה למצוא לשם את דרכה בסתר, מה גם שבחברה הכללית היה קשה לנשים בכלל להיכנס לעולם זה בגלל שמרנות החברה ותפקידי נשים מולאו בעיקר בידי גברים. עד שראתה יום אחד מודעה על להקת תיאטרון חדשה של פאטימה רושדי שם נבחנה והתקבלה, למורת רוחם של בני משפחתה שניסו למנוע זאת ממה, מהם נאלצה לברוח. היא בחרה לעצמה את השם האומנותי בהיגה אלמהדי, ע"ש בת עירה מאלכסנדריה בהיגה חאפז שהייתה האישה הראשונה שהלחינה פסקולים לסרטים. במהלך להקת התיאטרון  נישאה ליהודי מיליונר בשם אלי דרי, המבוגר ממנה ב-50 שנה ולאחר שלוש שנים התאלמנה ממנו כשהוא מותיר אותה מיליונרית צעירה.

המפיק היהודי טוגו מזרחי, ראה אותה באחת ההופעות על הבמה בלהקתה של פאטימה רושדי, ומשכה את תשומת לבו כישרונה, והוא החליט לתת לה את ההזדמנות הקולנועיות הראשונה ב-1935 בסרט "שלום המתורגמן". חיי המסך שלה נמשכו רק חמש שנים (הסרט האחרון בו שיחקה היה "אלף לילה ולילה" (1941), אך נותרה זכורה בלבבות בשל גילומה של האישה המכוערת, האימה לבעלה ולבנותיה, והיותה אחת הבודדות שהעזו לחשוף את הכיעור הפיזי שלה בצורה גלויה כל כך על המסך. 

תחנה חשובה במסעה הקולנועי היה כששיתפה פעולה עם הקומיקאי עלי אל-קסאר בסדרת סרטים כצמד קומיקאי מבריק, שאף גרם לרבים להאמין שהם זוג נשוי במציאות:  "משמר הז'נדרמריה", "תלווה לי 3 פאונד", "אלף לילה ולילה", "עותמאן ועלי", "השעה 7" ו"הטלגרף". היא תמיד הופיעה שם עם אל-קסאר בתפקיד האישה שאוהבת מאוד את בעלה, ומנסה בכל כוחה לשים קץ לסכסוך המתרחש בין אמה לבעלה.

עזבה את עולם הקולנוע ב-1940 והיגרה לחלוטין ממצרים אחרי מלחמת העצמאות ב-1948. על פי חלק מהמקורות עזבה לארצות הברית, שם הפכה לפעילה ציונית, חזרה לשמה המקורי, נישאה ליהודי וילדה בת. בהמשך עלתה לשיראל והשתקעה בה ובשנות ה-70 איבדה את שפיותה כך שב-1976 הרגה את בעלה, בתה ואמה (דבר שהתפרסם בעיתנות הישראלית), ואשופזה בבית חולים פסיכיאטרי עד ששלוש שנים לאחר מכן מתה שם.

## פילמוגרפיה
*1935: שלום המתורגמן
*1936: משמר הז'נדרמריה
*1936: שחור ולבן
*1937: לילה בחיים
*1937: השעה שבע
*1937: שלום הספורטאי
*1938: זה הטבע שלי!
*1938: הטלגרף
*1938: היום המיוחל
*1939: עותמאן ועלי
*1939: הלוו לי שלושה פאונד
*1940: אנשי המוחות
*1941: אלף לילה ולילה

## קישורים חיצוניים

## הערות שוליים

קטגוריה:שחקניות קולנוע וטלוויזיה יהודיות מצריות
קטגוריה:אומנים יהודים שפעלו בארצות ערב
קטגוריה:אמנים יהודים הידועים בשם במה
קטגוריה:מצרים שנולדו ב-1911
קטגוריה:נפטרות ב-1979
ארפאד סלפאל

**ארפאד סלפאל** (במקור עד 1919 **שוורץ**, בהונגרית: **Szélpál Árpád**; טרקסנטמיקלוש, 2 בנובמבר 1897 – סו (Sceaux) מחוז או-דה-סן, צרפת, 26 במרץ 1987) היה משורר, עיתונאי, צלם יהודי-הונגרי, כתב עיתונות בפריז וחבר במערכת ההונגרית של הרדיו הצרפתי.

## ביוגרפיה
ארפאד שוורץ נולד במשפחה יהודית כבנם של חייט הגברים ליפוט שוורץ ושל שרולטה שטיינברגר. הוא השלים את לימודיו בבודפשט, והיה חבר בחוג גלילאו, הצטרף לאחר מכן לקבוצתו של קשאק, ושיריו הראשונים פורסמו במגזין מא (Ma) שפירושו "היום". הוא השתתף במהפכות כפובליציסט של קבוצת האוונגרד ונידון ל-10 חודשי מאסר לאחר נפילת הרפובליקה הסובייטית ההונגרית.

בשנות ה-20 של המאה ה-20 הוא היה עובד קבוע של היומון נפסבה, שופר המפלגה הסוציאל-דמוקרטית ההונגרית וחבר ב"חוג העבודה" של המשורר לאיוש קשאק. בשנים 1925-1926 היה העורך בבודפשט של העיתון האוונגרדי "פריסקופ" שהופיע ברומניה בשפה ההונגרית. ב-1933, יחד עם יאנוש אסטרגאיוש, הקים את כתב העת "מקהלת הפועלים" (Munkáskórus). בין 1935 לבין 1939 ערך במקביל גם את לוח השנה של נפסבה (Népszava Naptár).

משנת 1938 הפך לכתב של נפסאבה בפריז. עם כיבוש צרפת על ידי הוורמכט ב-1940 ברח לאזור החופשי בדרום צרפת (אזור ממשלת וישי), עבד כפועל חקלאי והסתתר. בתום מלחמת העולם השנייה ב-1945 הוא היה שוב הכתב בפריז של נפסבה, מאוחר יותר להתגורר עבר ב"סו" ועבד במחלקה ההונגרית של הרדיו הצרפתי. הוא פרש ב-1970. אשתו הייתה הציירת קטלין בראון, בתם של הרב שלמה בראון ושל רוזה קליין, אותה נשא לאישה ב-3 ביולי 1934 בבודפשט.

## כתביו (מבחר)

* הפגנה (שירים, בודפשט, 1918)
* 20 שירים מאתארפאד סלפאל (שירים, בודפשט, 1927)
* פריז החדשה (פריז, 1945)
* שירים (שירים, פריז, 1977)
* עקבות גלגלים (שירים, פריז, 1979)
* Les hailons de la vieillesse (שירים, פריז, 1982)
* אפר חם (זכרונות, בודפשט, 1984)
* חמש שנים מאחורי גבו של אלוהים (זכרונות, בודפשט, 1985)
* צ'יפקהבודיו (Rose hip) (שירים נבחרים וחדשים, בודפשט, 1987)
* פגעי הזמן. ספר אוסף לזכרו של ארפאד סלפאל; עורך אימרה פייר. הספרייה העירונית, טרקסנטמיקלוש, 1997

## לקריאה נוספת

* לקסיקון ספרותי חדש - מחברים של מחוז יאס-נאג'קון-סולנוק
* Artportal.hu
* Magyar életrajzi lexikon IV: 1978–1991 (לקסיקון ביוגרפי הונגרי. עורכת ראשית אגנש קניירש 1994 ).    

## קישורים חיצוניים

* ממבחר ספריו
* שכיחה מן הערפל. פעילותו של ארפאד סלפאל בהונגריה
* מרק בחינם - על ארפאד סלפאל

## הערות שוליים

קטגוריה:משוררים יהודים הונגרים
קטגוריה:עיתונאים יהודים הונגרים
קטגוריה:צלמים יהודים הונגרים
קטגוריה:חברי חוג גלילאו
קטגוריה:מהגרים מהונגריה לצרפת
קטגוריה:הונגרים שנולדו ב-1897
קטגוריה:הונגרים שנפטרו ב-1987
קטגוריה:צרפתים שנפטרו ב-1987
ויליאם לי יואינג

**ויליאם לי דייווידסון יואינג** (באנגלית: **William Lee Davidson Ewing**; ) היה פוליטיקאי אמריקאי מאילינוי, איש המפלגה הדמוקרטית, שכיהן תקופות כהונה חלקיות כסגן מושל אילינוי ממרץ 1833 ועד דצמבר 1834, כמושל אילינוי החמישי במשך שבועיים לקראת סוף שנת 1834, וכסנאטור מטעמה בשנים 1835–1837.
## ביוגרפיה
ויליאם לי יואינג נולד בפריז, קנטקי. הוא עסק בעריכת דין בשוואניטאון, אילינוי. ב-1820 מינה אותו הנשיא ג'יימס מונרו ככונס נכסי המקרקעין בואנדליה. הוא שירת כקולונל ב"גדוד המרגלים" במהלך . ב-1830 הוא נבחר לבית הנבחרים של אילינוי, וכיהן בו כיושב ראש הבית. קודם לכן הוא עבד כפקיד בבית הנבחרים. בשנים 1832–1834 הוא כיהן בסנאט של אילינוי, ובין השאר כיהן בו כנשיא הזמני. ב-1833 הוא גם היה לסגן מושל המדינה בפועל, וב-1834 כיהן כמושל אילינוי במשך 17 ימים, תקופת הכהונה הקצרה ביותר של מושל בתולדות המדינה.

עם מותו של אליאס קיין ב-1835 מונה יואינג על ידי המושל ג'וזף דאנקן כמחליפו של קיין בסנאט של ארצות הברית עד לשארית תקופת כהונתו המתוכננת של זה האחרון. ב-1838 מונה יואינג כנציב לתיאום התביעות של בני התערובת והסוחרים בפורט סנלינג שבדקוטות על פי הסכם הדקוטה של 1837. הוא לא הצליח להיבחר לכהונה שנייה לתפקיד ושב לבית הנבחרים של אילינוי, שם כיהן שוב כיושב ראש הבית.

ויליאם לי יואינג נפטר בספרינגפילד, אילינוי ב-25 במרץ 1846. הוא ניטמן בבית הקברות האצ'ינסון שבעיר.

## קישורים חיצוניים

* ויליאם לי יואינג באתר אגודת המושלים הלאומית 
* ויליאם לי יואינג באתר The Political Graveyard 
* 
* 

## הערות שוליים

קטגוריה:אמריקאים ילידי קנטקי
קטגוריה:מושלי אילינוי
קטגוריה:מושלי מדינות ארצות הברית מהמפלגה הדמוקרטית
קטגוריה:סגני מושלי אילינוי
קטגוריה:חברי הסנאט של ארצות הברית מאילינוי
קטגוריה:סנאטורים חברי המפלגה הדמוקרטית
קטגוריה:חברי האספה הכללית של אילינוי
קטגוריה:אמריקאים ממוצא סקוטי
קטגוריה:אמריקאים שנולדו ב-1795
קטגוריה:אמריקאים שנפטרו ב-1846
סטפן פפריקוב

**סטפן גאורגייב פפריקוב** (בבולגרית: **Стефан Георгиев Паприков**; 24 באפריל 1858, פירדופ, האימפריה העות'מאנית – 30 במאי 1920, סופיה, ממלכת בולגריה) היה לוטננט גנרל בצבא בולגריה, ראש המטה הכללי ב-1887, דיפלומט, ופוליטיקאי בולגרי, אשר בין 1908–1910 כיהן כשר החוץ הדתות של בולגריה בממשלתו של אלכסנדר מלינוב.

## קורות חייו
סטפן פפריקוב נולד בעיירה פירדופ שבאזור סופיה הוא נטל חלק במרד אפריל הבולגרי ובהמשך לחם כמתנדב במהלך המלחמה העות'מאנית-רוסית (1877–1878). בהמשך סיים את בית הספר הצבאי בסופיה, וב-1883 סיים את האקדמיה הצבאית הקיסרית הרוסית. ב-1885, במהלך מלחמת בולגריה סרביה כיהן כראש המטה של הקורפוס המערבי של צבא בולגריה, וניהל את קרב סליבניצה במהלכו נהדף הצבא הסרבי. בין השנים 1899–1903 כיהן כשר המלחמה של בולגריה. בין 1906–1908 כיהן כנספח הצבאי הבולגרי לאימפריה הרוסית. בינואר 1908 מונה לשר החוץ בממשלתו של אלכסנדר מלינוב, ובאפריל הועלה לדרגת לוטננט גנרל. בין 1910–1912 כיהן כשגריר בולגריה לאימפריה הרוסית. בין 1914–1919 היה חבר האספה הלאומית הבולגרית.

## קישורים חיצוניים

## הערות שוליים

קטגוריה:פוליטיקאים בולגרים
קטגוריה:שרי החוץ של בולגריה
קטגוריה:שגרירי בולגריה
קטגוריה:שגרירים ברוסיה
קטגוריה:דיפלומטים בולגרים
קטגוריה:גנרלים בולגרים
קטגוריה:נספחים צבאיים בולגרים
קטגוריה:בוגרי האקדמיה הצבאית של המטה הכללי
קטגוריה:בולגרים שנולדו ב-1858
קטגוריה:נפטרים ב-1920
Memories (שיר של קונאן גריי)

**Memories** (בעברית: **[[זיכרון|זיכרונות]]**) הוא שיר שהוקלט על ידי הזמר-יוצר האמריקאי קונאן גריי, כסינגל הרביעי מתוך אלבום האולפן השני שלו, *[[Superache]]*. את השיר כתב גריי יחד עם דן ניגרו, שגם הפיק אותו. השיר יצא לאור ב-15 באפריל 2022 על ידי חברת ההקלטות ריפבליק רקורדס.

## רקע וכתיבה
ב-4 באפריל פרסם גריי באינסטגרם תמונה של יד האוחזת בוורד, ובאתר הרשמי שלו הוצגה אנימציה של ורד לצד טיימר. לאורך השבוע, נפלו מהוורד עלים אשר חשפו את האותיות המרכיבות את שם אלבומו החדש, *Superache*. בסיומו, ב-11 באפריל הכריז גריי רשמית על האלבום. מאוחר יותר, הכריז גריי על סינגל חדש מתוך האלבום, ושמו "Memories", וכן צירף את עטיפתו וקטע קצר מהקליפ שלו.

מבחינה מילית, "Memories" עוסק בגעגועיו של גריי לבן/בת זוג מעברו, ותקוותו שאהבתם תישאר בזיכרונותיו. מילות השיר ממחישות את ניסיונותיו להתקדם הלאה ממערכת היחסים, אך הזיכרונות ממשיכים לחזור אליו, ומקשים עליו יותר ויותר. בריאיון לאפל מיוזיק, חשף גריי כי "Memories" היה השיר האחרון שכתב לאלבום.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-101 מיליון השמעות.

## הצלחה מסחרית
השיר אמנם לא נכנס למצעד הבילבורד הוט 100 האמריקאי, אך דורג במקום ה-13 במצעד השירים מתחת להוט 100 של בילבורד. בנוסף, הגיע השיר למקום ה-75 בקנדה הוט 100, ולמקום ה-74 במצעד הסינגלים האירי.

## וידאו קליפ
ב-15 באפריל 2022 פורסם הווידאו קליפ הרשמי של השיר. נכון לספטמבר 2022, צבר הקליפ למעלה מ-11 מיליון צפיות.

## מיקומי שיא

## הערות שוליים

קטגוריה:שירי קונאן גריי
קטגוריה:שירים באנגלית
קטגוריה:שירים על נוסטלגיה
קטגוריה:סינגלים בהוצאת ריפבליק רקורדס
Ain't Shit

**Ain't Shit** הוא סינגל שהוקלט על ידי הראפרית האמריקאית דוג'ה קאט, מתוך אלבום האולפן השלישי שלה, *[[Planet Her]]* (2021). הוא יצא לאור ב-22 ביולי 2021, על ידי חברות התקליטים קימוסבי רקורדס ו-RCA רקורדס, ביחד עם שאר שירי האלבום. במקור, הוא נקרא "**Niggas Ain't Shit**" (בקיצור: "").

השיר הגיע למקום העשירי במצעד שירי ה-R&B/היפ-הופ.

## רקע וכתיבה
באפריל 2020, דוג'ה קאט השמיעה את השיר במלואו בזמן שידור חי באינסטגרם, לפני שהגרסה הסופית שלו זכתה לפופולריות בפלטפורמת שיתוף הסרטונים טיקטוק. דוג'ה קאט רמזה על יציאת השיר הזה בשם הקודם שלו, "" באוגוסט 2020, אך הוחלט לשנות את שמו לבסוף.

בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-355 מיליון השמעות.

## הופעה
ביולי 2021, דוג'ה קאט ביצעה לראשונה באופן רשמי את "Ain't Shit" בסרטון שהוקלט מראש עבור *[[Vevo]]* על סט עם מבני זהב במדבר קליפורניה.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי דוג'ה קאט
קטגוריה:שירים באנגלית
קטגוריה:שירים שנכתבו על ידי דוג'ה קאט
קטגוריה:שירי פלטינה כפולה באוסטרליה
אנטולי זלנקו

**אנטולי מקסימוביץ' זְלֶנְקוֹ** (באוקראינית: **Анато́лій Макси́мович Зле́нко**; 2 ביוני 1938 – 1 במרץ 2021) היה דיפלומט אוקראיני. שר החוץ הראשון של אוקראינה, בין השנים 1990 עד 1994, ושוב בין השנים 2000–2003.

בשנים 1994 עד 1997 כיהן זלנקו כנציג הקבע של אוקראינה באומות המאוחדות .

## ביוגרפיה
נולד בכפר סטבישצ'ה  הסמוך לקייב. ב-1967 סיים את לימודיו באוניברסיטת קייב והצטרף לשירות הדיפלומטי של ברית המועצות.

ב-1973 התמנה כחבר במזכירות אונסק"ו בפריז ובאוקטובר 1983 התמנה לנציג הקבוע של הרפובליקה הסובייטית הסוציאליסטית האוקראינית (שהייתה בעלת מעמד נפרד מברית המועצות במוסדות האו"ם) באונסק"ו.

באפריל 1987 התמנה כסגן שר החוץ של אוקראינה, ואז שימש במשרת שר החוץ, עדיין בתקופה הסובייטית, בין יולי 1989 ליולי 1990.

ב-1990 היה לשר החוץ הראשון של אוקראינה העצמאית בתקופה הבתר-סובייטית ובתפקידו זה קידם במרץ את יחסי אוקראינה עם מערב אירופה.

לאחר תום כהונתו הראשונה כשר החוץ, בספטמבר 1994, התמנה זלנקו לנציג הקבע של אוקראינה באו"ם עד ספטמבר 1997. אחר כך כיהן כשגריר אוקראינה בצרפת, נציג אוקראינה באונסק"ו וכשגריר לא-תושב בפורטוגל ובשנת 2000 חזר לכהן כשר החוץ עד לפרישתו ב-2003.

ב-2010 מונה זלנקו לדיקן הפקולטה ליחסים בינלאומיים של האוניברסיטה הסלאבית של קייב.

הוא מת בגיל 82 ב-1 במרץ 2021.

## קישורים חיצוניים

* 
* 

קטגוריה:שגרירי אוקראינה
קטגוריה:שגרירים בצרפת
קטגוריה:שגרירים בפורטוגל
קטגוריה:שרי החוץ של אוקראינה
קטגוריה:שגרירים באו"ם
קטגוריה:שגרירים באונסק"ו
קטגוריה:בוגרי אוניברסיטת קייב
קטגוריה:אישים הקבורים בבית העלמין באיקובה
קטגוריה:סובייטים שנולדו ב-1938
קטגוריה:אוקראינים שנפטרו ב-2021
עטא אבו מדיגם

**עטא אבו מדיגם** (בערבית: **عطا ابو مديغم**, תעתיק מדויק: עטא אבו מדיע'ם) הוא איש ציבור בדואי-ישראלי שהיה ראש העיר רהט בשנים 2022–2024 וחבר ועדת ההיגוי הבדואית בנגב.

## ביוגרפיה
עטא אבו מדיגם הוא עורך־דין וחבר ועדת ההיגוי הבדואית בנגב.

בבחירות לרשויות המקומיות שהתקיימו ב־2013 הוצב בראש רשימת א־נהדה ואל־אִכְלאס (החידוש והנאמנות) התמודד לראשות העיר וזכה לכ־18% מהקולות שלא הספיקו לעלייה לסיבוב השני, אך רשימתו הצליחה לנצל את הגדלת מספר חברי המועצה מ-15 ל-17 ולעלות משני מושבים במועצה ל־3. בכהונה זו במועצה היה ממלא מקום ראש העיר וסגנו, אחראי הנדסה ותכנון וראש ועדת מיגור האלימות בעיר.

בבחירות לרשויות המקומיות שהתקיימו ב־2018 תמך לראשות העיר בפאיז אבו סהיבאן, ראש העיר בשנים 2009–2013, ומשזה נבחר בשנית מונה אבו מדיגם למשנה לראש העיר, לאחראי על תעשייה, מסחר, תעסוקה, גביה, שירותים חברתיים, דת ובריאות ולראש ועדת תכנון ובניה. ב־2019 הצליח למנף משבר קואליציוני לטובתו כך שימונה לראשות העיר בסוף 2022.

בבחירות לכנסת התשע עשרה (2013) הוצב במקום ה-23 ברשימת רע"מ-תע"ל מטעם רע"מ, ובבחירות לכנסת העשרים ואחת (2019), הוצב במקום החמישי של רשימת רע"מ, שהיה העשירי ברשימת רע"מ-בל"ד. בשתי הפעמים זכתה הרשימה בארבעה מנדטים בלבד. בבחירות לכנסת העשרים (2015), העשרים ושתים (2019) והעשרים ושלוש (2020), שבהן מפלגתו התמודדה במסגרת הרשימה המשותפת שכללה ארבע מפלגות ערביות, נדחק מקומו מן הרשימה.

בבחירות לכנסת העשרים וארבע (2021) התמודדה מפלגתו לבדה והוא שובץ במקום ה־7. המפלגה זכתה ל־4 מנדטים, אך לאור מותו של סעיד אלח'רומי, פרישת עלא א־דין ג'בארין ופרישה צפויה של מאזן גנאים היה אבו מדיגם באמצע 2022 על סף כניסה לכנסת. בעוד ראש המפלגה מנסור עבאס היה מעוניין בכך, אבו מדיגם עצמו העדיף להישאר במועצת העיר רהט לאור מינויו הצפוי לראש העיר בסוף אותה שנה במסגרת הסכם רוטציה. לבסוף לא באה ההתלבטות לידי הכרעה לאור התפזרות הכנסת. ב-23 בנובמבר 2022 נכנס אבו מדיגם לתפקיד ראש העיר. הוא התמודד לתקופת כהונה נוספת בבחירות לרשויות המקומיות ב-2024, וזכה ב-21.2% מהקולות והפסיד לטלאל אלקרינאוי, שזכה ב-70.8% מהקולות.

בנו מוכתאר נרצח ב-2026.

## קישורים חיצוניים

## הערות שוליים

קטגוריה:אנשי התנועה האסלאמית
קטגוריה:ראשי עיריית רהט
קטגוריה:בדואים ישראלים
קטגוריה:ערבים בראשות רשויות מקומיות בישראל
קטגוריה:ישראלים שנולדו במאה ה-20
מפלי קרימל

שמאל|ממוזער|החלק הנמוך ביותר של מפלי קרימל
**מפלי קרימל** (בגרמנית: **Krimmler Wasserfälle**) הם מפלי המים הגבוהים ביותר באוסטריה ובמרכז אירופה בכלל. גובהם הוא 380 מטר. המפלים נמצאים על נהר קרימל  . המפלים ממוקמים בתוך הפארק הלאומי הוהה טאורן (Hohe Tauern)  במדינת זלצבורג.

## המפלים
שמאל|ממוזער| חלק ממפלי קרימל.
מפלי קרימל הם מפלים מדורגים. המפל מתחיל לזרום בראש עמק קרימל, וצונח בשלושה שלבים. החלק העליון של המפל, בגובה של 140 מטר, החלק השני בגובה של 100 מטר והחלק השלישי בגובה של 140 מטר. הנקודה הגבוהה ביותר במפל היא בגובה 1,460 מטר מעל פני הים.

## זרימה
מקור הזרימה של נחל קרימל הוא מהפשרת קרחונים. ועוצמת זרימתו משתנה בהתאם לעונות השנה. ספיקת הנהר בחודשי יוני ויולי היא כ-20,000 מ"ק בשעה, בעוד שבפברואר ספיקתו עומדת על כ-500 מ"ק לשעה. הספיקה הגדולה ביותר שתועדה בנחל הייתה ב-25 באוגוסט 1987, אז הייתה הזרימה כ-600,000 מ"ק לשעה.

הרסס של המפל יוצר תנאי גידול אידיאלים למאות טחבים, חזזיות ושרכים. המקום משמש כבית גידול ל-62 זני ציפורים.

לאחר המפלים, הנהר נשפך לתוך הזלצך, הזורם אל נהר האין, לאחר מכן אל נהר הדנובה שלבסוף נשפך אל הים השחור.

## תיירות

כדי להנגיש את המפל לתיירים, יצר איגנץ פון קירזינגר מהעיר הסמוכה מיטרזיל שביל המוביל לחלקו העליון של המפל. בשנת 1879 המועדון האלפיני האוסטרי שיפץ את השביל כדי לשפר את איכות הנוף הנצפה מהשביל. כ-400,000 איש מבקרים במפלים מדי שנה.

התיירות הרבה יוצרת עומס על תושבי כפר קרימל, בשל כמות האנשים המגיעים לכפר הקטן.

## לקריאה נוספת
* Slupetzky, Heinz and Johannes Wiesenegger. 1993. *Vom Schnee, Eis, Schmelzwasser und Regen zum Gletscherbach – Hydrologie der Krimmler Ache* In: Krimmler Wasserfälle, Festschrift 25 Jahre Europäisches Naturschutzdiplom 1967-1992, Innsbruck Austria 
* Stocker, Erich. 1993. *Zur Geomorphologie der Krimmler Wasserfälle* In: Krimmler Wasserfälle, Festschrift 25 Jahre Europäisches Naturschutzdiplom 1967-1992, Innsbruck Austria.

## קישורים חיצוניים

* 
* אתר האינטרנט של מפלי קרימל (באנגלית)
* מפלי קרימל באתר זלצבורגר זאלכטאל, בארכיון האינטרנט (בגרמנית)
* מפלי קרימל, באתר העולמי לנתוני מפלים
* 

## הערות שוליים

קטגוריה:אירופה: מפלי מים
קטגוריה:זלצבורג (מדינה): גאוגרפיה
דוד פלדמן (חזן)

**דוד פלדמן** (10 בנובמבר 1888 – ליל י"ח באייר ה'תש"ל, 23 במאי 1970) היה חזן נודע שפעל באירופה עד מלחמת העולם השנייה. התפרסם כחזן הראשי של צ'רנוביץ, משרה שבה החזיק במשך עשרות שנים. ניצול השואה, עלה לארץ ישראל ב-1944, שימש כחזן ראשי בבתי כנסת בתל אביב והופיע ברחבי העולם.

## ביוגרפיה
נולד לשרה רחל (לבית סטמבול) ולבנימין פלדמן באקרמן שבבסרביה. למד בחדר ובגימנסיה.

בגיל צעיר החל להתעניין בחזנות. תחילה שימש במקהלתו של החזן ישראל סווט. ואחר כך למד תאוריה ופיתוח קול אצל המנצח דוד נובקובסקי ומומחים נודעים נוספים באודסה. כן למד בבית הספר לחזנים בצ'נסטוכוב בניהולו של המלחין הידוע אברהם בר בירנבאום.

בגיל 19 התמנה כחזן בית הכנסת "עדת ישורון" בוורשה, על מקומו של החזן זלמן ראזומני שעבר אז לאודסה. בהמשך עבר בעצמו לאודסה והתמנה כחזן בית הכנסת של הקצבים בעיר.

באודסה השתתף בקביעות בחוג "עונג שבת" בבית הכנסת 'יבנה' שהיה מוקד להתכנסות אנשי רוח, תרבות וציונות באודסה. מאודסה עבר למיקולאייב שבה שימש חזן הטמפל הכוראלי.

נישא לרבקה (רגינה) בת שלמה זלמן אלטהיים.

אחרי המהפכה הבולשביקית התמנה כחזן הראשי בצ'רנוביץ שברומניה, משרה בה כיהן כ-23 שנים.

בתחילת שואת יהודי רומניה עשה בגטו צ'רנוביץ, אך הצליח להימלט וב-4 באפריל 1944 עלה לארץ ישראל.

הוא התפרסם בהופעותיו ברדיו ובמסעי החזנות שערך ברחבי ארץ ישראל והתקבל כחזן ראשי בתל אביב.

לאחר קום מדינת ישראל, הופיע ברחבי העולם בקונצרטים ובבתי כנסת וזכה לפרסום רב.

בשנת 1970 נפטר דוד פלדמן ונקבר בבית העלמין קריית שאול.

## קישורים חיצוניים
* 
* מסמכי ההגירה של דוד פלדמן באתר ארכיון המדינה

## הערות שוליים

קטגוריה:יהודים אוקראינים
קטגוריה:יהודים רומנים
קטגוריה:חזנים ביישוב
קטגוריה:חזנים ישראלים
קטגוריה:ישראלים שנולדו ב-1888
קטגוריה:ישראלים שנפטרו ב-1970
קטגוריה:אישים הקבורים בבית הקברות קריית שאול
איירין היגינבות'אם

**איירין היגינבות'אם** (; 11 ביוני 1918 – 27 באוגוסט 1988) הייתה פזמונאית ופסנתרנית אמריקאית. היא התפרסמה בעיקר בזכות כתיבת השיר "Good Morning Heartache", שהוקלט על ידי בילי הולידיי כסינגל.

## ביוגרפיה
היגינבות'אם נולדה ב-11 ביוני 1918, בעיר ווסטר שבמסצ'וסטס. היא אחייניתו של נגן הטרומבון האפרו-אמריקאי ג'יי. סי. היגינבות'אם. למדה מוזיקה אצל המנצח קמפר הארלד, ממכללת מורהאוס. היגינבות'אם הייתה פסנתרנית בקונצרטים בגיל 15, והצטרפה ל ב-1944, כשהייתה בת 26. היא הלחינה כמעט 50 שירים שפורסמו. עם זאת, כיוון שהייתה אישה אפרו-אמריקאית שעבדה בסמטת טין פאן בתקופה בו רוב המלחינים שעבדו עמה היו גברים לבנים, כמה חוקרים ומוזיקולוגים מאמינים שבמרוצת השנים הולחנו על ידי היגינבות'אם הרבה יותר מחמישים שירים או שבחלק מסטנדרטי הג'אז שמה לא נרשם ברשימת הקרדיטים של היוצרים. ידוע שהיא השתמשה בשם עט, גלן גיבסון, בדומה למרבית המלחינות באותה עת. תרומתה של היגינבות'אם לעולם הג'אז נשארה לאורך דורות, ושיריה עדיין זוכים לגרסאות כיסוי.

היגינבות'אם נפטרה ב-27 באוגוסט 1988, בגיל 70, בניו יורק.

## קישורים חיצוניים

## הערות שוליים

קטגוריה:אמריקאים ילידי מסצ'וסטס
קטגוריה:ווסטר: אישים
קטגוריה:פזמונאיות אמריקאיות
קטגוריה:מלחינות אמריקאיות
קטגוריה:פסנתרניות אמריקאיות
קטגוריה:אמריקאיות שנולדו ב-1918
קטגוריה:אמריקאים שנולדו ב-1918
קטגוריה:אמריקאיות שנפטרו ב-1988
קטגוריה:אמריקאים שנפטרו ב-1988
שברולט אקווינוקס EV

**שברולט אקווינוקס EV** (באנגלית: **Chevrolet Equinox EV**) היא מכונית חשמלית במרכב קרוסאובר, בעלת חמישה מקומות ישיבה, מיוצרת על ידי שברולט משנת 2024. היא נחשפה בתערוכת CES ב-5 בינואר 2022. היא צפויה לצאת לשוק בסתיו 2023 עם תג מחיר התחלתי של 30,00 דולר אמריקני.

## סקירה כללית
היא בנויה על פלטפורמת האוליתימום של ג'נרל מוטורס ותהיה זמינה בגרסה פרטית וגרסה מסחרית (למוניות, ציי רכב שיתופיים ועוד) ותוצע ברמות גימור LT ו-RS. המראה של האקווינוקס ספורטיבי ומסוגנן, ממשיך את הקו העיצובי שבחרה ג'נרל מוטורס בעבור שברולט בשנים האחרונות. הדגם הולך להיות תחרותי בשוק הקרוסאוברים החשמליים, בעוד שפולקסווגן ID.4 עולה החל מ-40,000 דולר ויונדאי איוניק 5 עולה החל מ-48,000 דולר האקווינוקס EV המתחרה בסגנון ובמערכות הנעה בדגמים אלו הולכת להיות מוצעת במחיר של 30,000 דולר.

## קישורים חיצוניים

* 
* תיאור

## הערות שוליים

אקווינוקס EV
קטגוריה:קרוסאובר
קטגוריה:מכוניות חשמליות
קטגוריה:כלי רכב המיוצרים במקסיקו
קטגוריה:דגמי מכוניות שהושקו ב-2022
זכארוב

**זכארוב** (ברוסית: **Захаров** בהטייה נקבית: **Захарова**) הוא שם משפחה.

קטגוריה:שמות משפחה רוסיים
אל ים קנצפולסקי

**אֵל-יָם קַנְצֶפּוֹלְסְקִי** (נולד ב-22 בדצמבר 2003) הוא כדורגלן ישראלי המשחק בעמדת הקשר האחורי בהפועל תל אביב ובנבחרות הצעירות עד גיל 20 ועד גיל 21.

## קריירה
### קריירת מועדונים
החל לשחק כדורגל בקבוצת הילדים של הפועל הרצליה, ובגיל 11 עבר לזו של הפועל תל אביב בה שימש כקפטן קבוצת הנוער בצוותא עם סתיו למקין.

ב-24 במאי 2021 ערך את הופעת הבכורה בקבוצה הבוגרת של הפועל תל אביב וכן בהרכב הפותח, בניצחון החוץ 2–3 על בני סכנין, במסגרת ליגת העל. ב-28 ביולי 2022 חתם בהפועל תל אביב, למשך שלוש שנים עם אופציה לעונה נוספת.

ב-11 בספטמבר 2022 כבש את שער הבכורה שלו בבוגרים של הפועל תל אביב ובליגת העל, בהפסד הביתי 2–3 להפועל באר שבע.

### נבחרות ישראל
קנצפולסקי היה חלק מנבחרת הנערים של ישראל עד גיל 17, ולזכותו שער מתוך ארבע הופעות במדיה.

הוא שיחק בהרכב הפותח של נבחרת הנוער באליפות אירופה עד גיל 19 בשנת 2022. בחצי הגמר היורו מול צרפת כבש קנצפולסקי את השער השני של הנבחרת בניצחון 1–2, שבעקבותיו עלתה ישראל לגמר הטורניר, בו הפסידה לאנגליה 1–3 לאחר הארכה. בזכות העפלתם למשחק הגמר, זכתה הנבחרת בכרטיס לגביע העולם לנבחרות עד גיל 20 במאי 2023 בארגנטינה, בו קנצפולסקי שיחק ובלט לטובה בכל משחקיה של הנבחרת ועד לזכייתה במקום השלישי בטורניר זה.

קנצפולסקי כיום גם חבר בסגל של נבחרת ישראל הצעירה עד גיל 21 מאז משחקי הפלייאוף מול אירלנד עד גיל 21 במוקדמות אליפות אירופה לנבחרות צעירות - 2023 שדרכם העפילה ישראל לטורניר הגמר של אליפות אירופה לשנה זו.
## תארים
; הפועל תל אביב
* גביע הטוטו (ליגה לאומית): 2024/2025

## חיים אישיים
קנצפולסקי נולד בהוואי שבארצות הברית וגדל בהרצליה. אביו, אמור, הוא אלוף ישראל וסגן אלוף אירופה בגלישת גלים בעברו, וסבו, שמאי "טוֹפְּסִי" קנצפולסקי, היה ממייסדי ענף הגלישה בישראל, ומציל נודע בחוף פרישמן שבתל אביב. הוא גם אחיה למחצה (מאותו אב) של מדריכת הגלישה מונדה קנצפולסקי שהתמודדה בעונה החמישית של "המירוץ למיליון".

מאז ינואר 2024 אל-ים נמצא במערכת יחסים זוגית עם אופיר שרצקי, נכדתו של איזי שרצקי – בעלי קבוצת הכדורגל עירוני קריית שמונה. השניים בני אותו גיל.

## קישורים חיצוניים

## הערות שוליים

קטגוריה:כדורגלנים אמריקאים
קטגוריה:כדורגלנים ישראלים
קטגוריה:קשרי כדורגל אמריקאים
קטגוריה:קשרי כדורגל ישראלים
קטגוריה:כדורגלני הפועל תל אביב
קטגוריה:בוגרי בית החינוך המשותף חוף השרון
קטגוריה:הרצליה: כדורגלנים
קטגוריה:ישראלים ילידי ארצות הברית
קטגוריה:עולים בשנות ה-2000
קטגוריה:אמריקאים שנולדו ב-2003
קטגוריה:ישראלים שנולדו ב-2003
יאסר חוג'יראת

**יאסר מחמוד חֻג'יראת** (בערבית: **ياسر محمود حجيرات**; נולד ב־19 בדצמבר 1965) הוא חבר הכנסת מטעם סיעת רע"מ, יו"ר ועדת המדע והטכנולוגיה, דוקטור לגנטיקה ובעבר ראש המועצה המקומית ביר אל־מכסור ומנהל ומרצה במוסדות שונים, בפרט בתחום התמחותו.

## ביוגרפיה
יאסר חֻג'יראת נולד ב־1965 ביישוב ביר אל־מכסור והוא בן לשבט אל־חֻג'יראת המקומי – אחד השבטים הבדואיים הגדולים של הגליל העליון. הוא בעל תואר ראשון בביולוגיה, תואר שני בביוכימיה ודוקטורט בגנטיקה מהאוניברסיטה העברית ופוסט־דוקטורט על הגנטיקה של מחלת הסרטן מהטכניון ומקרן חקר הסרטן הממלכתית של בריטניה . בתחילת דרכו בעולם התעסוקה לימד כימיה וביולוגיה בתיכון המקומי ביישוב בו הוא גר – ביר אל־מכסור, ובשנת 1997 הקים מעבדה לגנטיקה מולקולרית במרכז הרפואי העמק שבעפולה.

ב־2008 נבחר לראשות מועצת היישוב לאחר שזכה ב־46% מהקולות ופרש מתפקידו במעבדה לגנטיקה, בעוד רשימתו – אל־אצלאח וא־תע'ייר (החידוש והשינוי) – זכתה ל־2 מושבים מה־9 שבמועצה. בבחירות הבאות לראשות המועצה (2013) הוביל בסיבוב הראשון עם כ־30%, אך בסיבוב השני הפסיד למוחמד גדיר כשקיבל 49% מהקולות. בסיבוב זה לא זכה אף להיכנס למועצה. גם בבחירות הבאות (2018) לא הצליח להעפיל למועצה או לראשותה, כשהפעם הפסיד לח'אלד חוג'יראת שקיבל 57% מהקולות.

עם סיום תפקידו במועצה, בסוף 2013, מונה לחבר דירקטוריון בחברות ממשלתיות, והיה ממתכנני הקמת מעבדה לשבבים גנטיים במרכז הרפואי כרמל שבחיפה. בשנים 2016–2018 ניהל את חברת אל־פנאר (המגדלור) מייסודן של ג'וינט ישראל ויד הנדיב לקידום תעסוקת ערבים ישראלים, ולאחר מכן ניהל את מעבדת הקורונה של חברת MyHeritage. במקביל הרצה בתחומי הביולוגיה והסיעוד בטכניון, במכללה האקדמית עמק יזרעאל ובבית החולים נצרת.

בבחירות לכנסת העשרים וארבע (2021) הוצב במקום ה־8 הלא ריאלי של מפלגת רע"ם שזכתה לבסוף ב־4 מנדטים, ולמרות זאת, לאור מותו של סעיד אלח'רומי, פרישה של מאזן גנאים, פרישת עלא א־דין ג'בארין וחוסר רצונו של עטא אבו מדיגם לכהן בכנסת, באמצע 2022 היה חוג'יראת על סף כניסה לכנסת, אך זו התפזרה לבסוף. בבחירות לכנסת העשרים וחמש הוצב במקום החמישי ברשימת רע"ם, שרשמה עלייה בכוחה וזכתה ל־5 מנדטים, וכך נבחר לבסוף לכנסת וסיים את תפקידו במעבדת הקורונה.

## חיים אישיים
נשוי לאבתסאם ואב לשישה. שלוש בנותיו הגדולות פנו, בדומה לאביהן, לתחום הרפואה. מזדהה כערבי פלסטיני.

## קישורים חיצוניים

* יאסר חג'יראת, באתר ערוץ כנסת
* יאסר חוג'יראת – מידע נוסף באתר ארגון מעוז
* 

## הערות שוליים

קטגוריה:פוליטיקאים ערבים ישראלים
קטגוריה:ראשי מועצות מקומיות בישראל
קטגוריה:ערבים בראשות רשויות מקומיות בישראל
קטגוריה:גנטיקאים ישראלים
קטגוריה:בעלי תואר דוקטור מהאוניברסיטה העברית בירושלים
קטגוריה:חברי הכנסת העשרים וחמש
קטגוריה:חברי הכנסת מטעם הרשימה הערבית המאוחדת (רע"ם)
קטגוריה:יושבי ראש ועדת המדע והטכנולוגיה
קטגוריה:ביר אל-מכסור: אישים
קטגוריה:ישראלים שנולדו ב-1965
Good Morning Heartache

"**Good Morning Heartache**" (בעברית: "**בוקר טוב כאב לב**") הוא סינגל שהוקלט על ידי זמרת הג'אז האמריקאית בילי הולידיי, ונכתב על ידי איירין היגינבות'אם, ארווין דרייק ודן פישר. הוא יצא לאור ב-1946, לאחר שהוקלט ב-22 בינואר אותה השנה, על ידי חברת התקליטים דקה רקורדס, כסינגל. השיר לווה על ידי התזמורת של ביל סטגמאייר: כריס גריפין (חצוצרה), ג'ו גאי (חצוצרה), ביל סטגמאייר (סקסופון אלט), האנק רוס (סקסופון טנור), ברני קאופמן (סקסופון טנור), ארמנד קמגרוס (סקסופון טנור), ג'ו ספרינגר (פסנתר), טייני גריימס (גיטרה), ג'ון סימונס (בס) וסידני קטלט (תופים).

לשיר הוקלטו מאות גרסאות כיסוי כשהמוכרים ביניהם הם של דיאנה רוס, סם קוק, ג'ו ויליאמס, נטלי קול, פרדי ג'קסון, טוני בנט, בוב סטיוארט וגלורה אסטפן.

## קישורים חיצוניים

## הערות שוליים

קטגוריה:סינגלים מ-1972
קטגוריה:שירי טוני בנט
קטגוריה:שירי דיאנה רוס
קטגוריה:שירים באנגלית
דנסייה

**רפרודנסייה נדונג סונקי** (; נולדה ב-26 במרץ 1992), ידועה בשם הבמה **דנסייה**, היא זמרת, יזמית ומעצבת אופנה מקמרון. היא למדה בבית הספר היסודי האנגלי ביאונדה, ומאוחר יותר עברה לקולג' CPC באזור צפון-מערב המדינה. את קריירת המוזיקה שלה החלה כאמנית משנה בכמה סינגלים של אמנים רבים, דוגמת כריס בראון, 50 סנט, ליידי גאגא ולודאקריס. את סינגל הבכורה שלה, "Beri Beri", הוציאה לאור ב-2011.

כמעצבת אופנה הכינה מספר תלבושות לניקי מינאז', ריהאנה, כריסטינה מילאן וליל מאמא. היא ידועה בזכות הופעותיה בטקסי הפתיחה של פרסי המוזיקה של בילבורד, פרסי גראמי ופרסי המוזיקה האמריקאית.

בשנת 2014 השיקה את סט מוצרי טיפוח העור שלה, Whitenicious.

## קישורים חיצוניים

## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:זמרות פופ
קטגוריה:נשים יזמות
קטגוריה:מעצבות אופנה
קטגוריה:אמנים הידועים בשם במה
קטגוריה:ילידות 1992
דור תורג'מן

**דור דוד תורג'מן** (נולד ב-24 באוקטובר 2003) הוא כדורגלן ישראלי המשחק בעמדות החלוץ והקיצוני בניו אינגלנד רבולושן מליגת ה-MLS ובנבחרת ישראל.

## קריירת מועדונים
תורג'מן גדל במחלקת הנוער של מועדון ספורט אשדוד. בשנת 2018 עבר למחלקת הנוער של מכבי תל אביב. ב-22 באוגוסט 2020 ערך את הופעת הבכורה שלו במועדון, כשנכנס כמחליף בדקה ה-87 בניצחון 2–0 על בני סכנין במסגרת גביע הטוטו 2020/2021. ב-23 במאי 2021 ערך את הופעת הבכורה שלו בליגת העל הישראלית, כשהחליף את אדוארדו גררו בדקה ה-88 בניצחון 3–0 על מכבי פתח תקווה במסגרת עונת 2020/2021. זו הייתה הופעתו היחידה בליגה בעונה זו.

לקראת עונת 2021/2022 הושאל תורג'מן למשך עונה אחת לבית"ר תל אביב בת ים מהליגה הלאומית. ב-13 בספטמבר 2021 ערך את הופעת הבכורה שלו במועדון, בהפסד 3-1 לבני יהודה תל אביב במסגרת המחזור השלישי. ב-1 בנובמבר הבקיע את שער הבכורה שלו במועדון, בהפסד 4–2 למכבי אחי נצרת במסגרת המחזור העשירי בליגה. בסך הכל ערך 30 הופעות ליגה במהלך תקופת ההשאלה במועדון, בהן הבקיע ארבעה שערים.

ב-1 במרץ 2023 כבש את שער הבכורה שלו במכבי תל אביב, שהיה גם שער הניצחון של קבוצתו בדקה ה-92, בניצחון 2–1 על מכבי פתח תקווה במשחק הגומלין של רבע גמר גביע המדינה בכדורגל 2022/23.

ב-11 ביוני 2023 הודיעה מכבי תל אביב כי תורג'מן חתם בקבוצה ל-3 שנים נוספות עם אופציה לשנה נוספת.

ב-26 בספטמבר 2023 כבש תורג'מן את שער הבכורה שלו בליגת העל, כאשר הבקיע את השער האחרון של קבוצתו בניצחון 5–0 על הפועל תל אביב.

ב-20 באוגוסט 2025 עבר לראשונה לשחק מחוץ לישראל כאשר חתם על חוזה עד לשנת 2028 (עם אופציה לעונה נוספת) בניו אינגלנד רבולושן מליגת ה-MLS. ב-28 בספטמבר 2025 ערך הופעת בכורה, בה גם כבש ובישל, בניצחון 2-0 על אטלנטה יונייטד.

## נבחרות ישראל
### הנבחרות הצעירות
תורג'מן נכלל ושיחק בסגל נבחרת ישראל עד גיל 19 לאליפות אירופה לנבחרות עד גיל 19 בשנת 2022. הוא שותף בארבעה מתוך חמישה משחקי נבחרת ישראל בטורניר, כולל בהפסד 1–3 לנבחרת אנגליה לאחר הארכה בגמר, בו נכנס כמחליף. בתום טורניר זה, נבחרת הנוער הישראלית הגיעה עמו למקום ה-2.

תורג'מן כבש את שער הניצחון של נבחרת ישראל עד גיל 20 על ברזיל, במשחק רבע גמר גביע העולם של פיפ"א, במשחק שהסתיים בניצחון 3–2 לטובת ישראל. בתום טורניר זה, הנבחרת הישראלית הגיעה עמו למקום ה-3.

נכלל בסגל הנבחרת האולימפית של ישראל לטורניר הכדורגל באולימפיאדת פריז (2024).

### הנבחרת הבוגרת
ב-31 באוגוסט 2023 זומן לראשונה לנבחרת הבוגרת של ישראל לקראת צמד המשחקים מול רומניה ובלארוס במסגרת משחקי מוקדמות יורו 2024. כשבוע וחצי לאחר מכן ב-9 בספטמבר ערך את הופעת הבכורה שלו כשפתח בהרכב ושיחק 62 דקות בתיקו 1-1 מול רומניה.

25 במרץ 2025 כבש את שער הבכורה שלו בנבחרת בהפסד 4-2 על נורווגיה במסגרת משחקי מוקדמות מונדיאל 2026 כשעלה כמחליף.

## תארים
;מכבי תל אביב
* אליפות (2): 2023/2024, 2024/2025
* גביע הטוטו ליגת העל (3): 2020/2021, 2023/2024, 2024/2025
* אלוף האלופים (1): 2024

;בית"ר תל אביב בת ים
* גביע הטוטו לליגה הלאומית (1): 2021/2022

## קישורים חיצוניים

## הערות שוליים

קטגוריה:כדורגלנים ישראלים
קטגוריה:כדורגלני נבחרת ישראל
קטגוריה:חלוצי כדורגל ישראלים
קטגוריה:אשדוד: כדורגלנים
קטגוריה:כדורגלני מכבי תל אביב
קטגוריה:כדורגלני בית"ר תל אביב בת ים
קטגוריה:כדורגלני ניו אינגלנד רבולושן
קטגוריה:כדורגלנים ישראלים בארצות הברית
קטגוריה:כדורגלנים ישראלים באולימפיאדת פריז (2024)
קטגוריה:ישראלים שנולדו ב-2003
סימונה מולינארי

**סימונה מולינארי** (; נולדה ב-23 בפברואר 1983) היא זמרת ג'אז איטלקייה. השתתפה בפסטיבל סן רמו בשנת 2009, והגיעה למקום השלישי עם השיר "Egocentrica". זמן קצר לאחר מכן הוציאה אלבום אולפן בעל אותה שם, שהגיע למקום ה-75 במצעד האלבומים האיטלקי.

## דיסקוגרפיה
### אלבומי אולפן
* *Egocentrica* (2009)
* *Croce e delizia* (2010)
* *Tua* (2011)
* *Dr.Jekill, Mr. Hyde* (2013)

## מועמדויות ופרסים

## קישורים חיצוניים

* 

## הערות שוליים

קטגוריה:משתתפי פסטיבל סן רמו 2009
קטגוריה:משתתפי פסטיבל סן רמו 2013
קטגוריה:זמרות איטלקיות
קטגוריה:ילידות 1983
קטגוריה:איטלקים שנולדו ב-1983